
Številka: 	38200-8/2024/3
Datum: 	28. 10. 2024 


Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na 270. dopisni seji dne 28. 10. 2024 pod točko 1B sprejela naslednji
[bookmark: _GoBack]

S K L E P :


1. Vlada Republike Slovenije se je seznanila z informacijo o sodelovanju z italijanskim superračunalniškim centrom CINECA HPC iz Bologne in nameravanem sofinanciranju nakupa novega specifičnega superračunalnika v višini 5.000.000,00 EUR v primeru izbire nosilca prijave superračunalniškega centra CINECA HPC na razpisu Skupnega podjetja EuroHPC. 

2. Sredstva v višini 5.000.000,00 EUR se zagotovijo v proračunu za leto 2026 v finančnem načrtu Ministrstva za digitalno preobrazbo.

3. Vlada Republike Slovenije je pooblastila Klemna Boštjančiča, ministra za finance, v funkciji ministra za digitalno preobrazbo, ter dr. Igorja Papiča, ministra za visoko šolstvo, znanost in inovacije, za podpis Obvestila o zavezi za prevzem finančnih obveznosti za razpis Skupnega evropskega podjetja EuroHPC JU: EUROHPC-2024-CEI-AI-02, v katerem se, v primeru izbire nosilca italijanske prijave superračunalniškega centra CINECA na razpis Skupnega podjetja EuroHPC, Republika Slovenija zaveže k sofinanciranju novega specifičnega superračunalnika v višini 5.000.000,00 EUR.


	
Mag. Barbara Peternelj
namestnica generalne sekretarke


Priloga:
· Obvestilo o zavezi za prevzem finančnih obveznosti za razpis Skupnega evropskega podjetja EuroHPC JU: EUROHPC-2024-CEI-AI-02


Prejmejo:
· Ministrstvo za digitalno preobrazbo
· Ministrstvo za gospodarstvo, turizem in šport
· Ministrstvo za visoko šolstvo, znanost in inovacije
· Ministrstvo za finance
· Ministrstvo za zunanje in evropske zadeve
· Služba Vlade Republike Slovenije za zakonodajo
· Urad Vlade Republike Slovenije za komuniciranje

